Klaudia Medlová skončila na MS v akrobatických disciplínach v americkom Park City v slopestyle v elitnej osmičke, keď sa po zrušenom finále umiestnila na základe kvalifikačného renkingu na 7. priečke.
Mikulášanka sa vo včerajšej kvalifikácii umiestnila na 7. pozícii, pričom získala 78,50 bodov. Vďaka tomu stále ešte len 25-ročná pretekárka postúpila do dnešného osemčlenného finále. To sa po viacnásobnom odklade napokon muselo zrušiť, keďže v dejisku pretekov panovali nepriaznivé poveternostné podmienky so silným vetrom. Vzhľadom na to ostali v platnosti výsledky z kvalifikačných bojov, čím naša snoubordistka obsadila pekné siedme miesto. Z tejto disciplíny si sympatická Slovenka odniesla bronz z Kreischbergu 2015.
Slovenská reprezentantka mala štartovať takisto v rámci big airu, ktorý bol podobne ako dnešné finále kvôli vrtochom počasia zrušený.
Výsledky kvalifikácie započítané do konečného poradia – MS v Park City – snoubording – slopestyle